open-index/open-wikipedia-markdown huggingface dataset:
Stasjon Sutfen

**Stasjon Sutfen** (**Zp**) is it spoarweistasjon fan Sutfen en waard iepene yn 1865 oan de Steatslinen A (Arnhim - Swol - Ljouwert) en Steatsline D (Sutfen - Ynskedee - Glanerbrug). Yn 1876 en 1878 kamen dêr de Easterspoarwei en de spoarwei nei Winterswyk by.

## Gebou
It earste stasjon wie ûntwurpen troch de yngenieurs Karel Hendrik van Brederode en Louis Abraham Reuvens en iepene op 1 febrewaris 1865 feestlik har doarren foar treinreizigers. It is boud as in standertstasjon fan de Steatsspoarwegen, in stasjon fan it type SS twadde klasse en is it iennichste stasjon fan dit type dat boud is.

It oarspronklike stasjon waard op 14 oktober 1944 slim skansearre, doe't alliearde fleantugen de Iselbrêge besochten te bombardearjen. Dit bombardemint op Sutfen ferwoaste in wenwyk besuden fan it stasjon en koste goed hûndert minsken it libben. It stasjon waard nei de kriich opkalfatere en hat noch fan 1945 oant 1952 tsjinst dien.

Nei de bou fan it nije stasjongebou, dat op it plak fan de eardere easfleugel fan it âlde stasjonsgebou kaam te lizzen, is it âlde stasjon folslein sloopt. It nije (hjoeddeiske) stasjonsgebou is in ûntwerp fan Hermanus Gerardus Jacob Schelling en is sûnt 2010 in ryksmonumint.

Dit nije betonnen stasjonsgebou is symmetrysk fan opset en bestiet út twa boulagen ôfsletten troch in dekorative tosklist en in plat dak. De yngong bestiet út in hege betonnen luifel droegen troch twa rigen slanke betonnen pylders, mei oan wjerskanten in iepen betonnen pergola, foarsjoen fan identike pylders en in glêswand as muorre nei de hal. Oan wjerskanten fan it stasjonsgebou in fleugel mei plat dak, mar leger as it haadgebou, mei oan de kant fan it stasjonsplein in luifel droegen troch pylders. Op it perron in oerkaping ta breedte fan de oanwêzige bebouwing. De oarspronklike lampe yn de hal út 1952 is nei in pear jier weirekke de hjoeddeistige lampe is in geskink fan de gemeente Sutfen út 2007 basearre op it oarspronklike ûntwerp út 1952. Boppe de linker tunnel yngong hinget in ferljochte klok, de oere tekens fan dizze klok foarmje de sin "Neem de trein". 

Yn 2007 is er ûnder it stasjonsplein in nije fytsenstalling kaam en is der boppe in plantsoen mei sitgelegenheden oanlein.

## Treinferbinings
Jacob Russchen

**Jacob Russchen** (Donkerbroek, 18 maaie 1897 – Boalsert, 25 july 1976) wie in Nederlânske politikus út namme fan de ARP.

Hy waard berne as soan fan Jannes Russchen (1860-1953; lânbouwer) en Pietertje Wierda (1865-1950 ). Nei de hbs waard er ynearsten  lânbouwer.
Oan it begjin fan de Twadde Wrâldoarloch ferkocht er de pleats en ferhuze nei Wolvegea. Russchen waard yn dy perioade aktyf yn yllegaliteit ûnder de skûlnamme 'Peter'.  
Hy wie gemeenteriedslid yn Weststellingwerf en lid fan it haadbestjoer fan de Christelijke Boeren-en Tuindersbond (CBTB) foardat er yn 1948 beneamd waard ta boargemaster fan Warkum. 

Russchen gie 1962 mei pinsjoen en yn 1976 ferstoar er yn de âldens fan 79 jier yn in ferpleechhûs yn Boalsert.
Sutfen (betsjuttingsside)

* Sutfen (gemeente), gemeente yn de Nederlânske provinsje Gelderlân
* Sutfen (Nederlânsk: *Zutphen*), haadstêd fan dy gemeente
* Greefskip Sutfen, in greefskip yn it easten fan de hjoeddeistige provinsje Gelderlân, dy't bestien hat fan 1046 oant 1798.
* Stasjon Sutfen, it spoarstasjon yn de stêd Sutfen
* Zutphen (Michigan), in plak yn de Amerikaanske steat Michigan
* Zutphen (krater), in krater op de planeetr Mars, neamd nei de Gelderske stêd
Jade Feng

**Jade Feng**, echte namme: **Liping Tang** (17 febrewaris 1974), is in rêstend Sineesk-Amerikaansk neakenmodel en pornografysk aktrise. Neffens har offisjele opjefte wie se ûnder har pornokarriêre 1.65 m, mei in gewicht fan 50 kg.	
 		
## Keppelings om utens
* Jade Feng op ''FreeOnes''
* Jade Feng yn 'e ''Internet Movie Database''
* Jade Feng yn 'e ''Internet Adult Film Database''
* Jade Feng yn 'e ''Adult Film Database''
* Jade Feng yn 'e ''Boobpedia''
Pornbabe Tyra

**Pornbabe Tyra**, echte namme: ûnbekend (10 april 1985), is in Dútsk neakenmodel, webcamgirl en pornografysk aktrise fan etnysk Fjetnameesk komôf. Neffens har offisjele opjefte wie se ûnder har pornokarriêre 1.60 m, mei in gewicht fan 43 kg.				
 		
## Keppelings om utens
*  Pornbabe Tyra op ''FreeOnes''
*  Pornbabe Tyra yn 'e ''Internet Movie Database''
*  Pornbabe Tyra yn 'e ''Internet Adult Film Database''
*  Pornbabe Tyra yn 'e ''Boobpedia''
Katana (pornografysk aktrise)

**Katana**, echte namme ûnbekend (27 febrewaris 1995), is in Spaansk neakenmodel en pornografysk aktrise fan Sineesk en Japansk etnysk komôf. Hja makke har debút yn in pornografyske film yn 2016. Neffens har offisjele opjefte is se 1.62 m lang, mei in gewicht fan 52 kg en kupmaat 36E.

## Keppelings om utens
*  Biografyske gegevens fan Katana op ''FreeOnes''
*  Biografyske gegevens fan Katana op ''Internet Adult Film Database''
*  Biografyske gegevens fan Katana  op ''Internet Movie Database''
Steatslinen

De **steatslinen** binne tsien Nederlânske spoarlinen, neffens de wet fan 18 augustus 1860 troch de Steat fan 'e Nederlannen oanlein. Dizze 10 spoarlinen hawwe elk in letter krigen.

## Steatslinen

## Skiednis
Yn de earste desennia fan spoarweioanlis yn Nederlân wie dit benammen op partikulier inisjatyf. Allinnich de spoarline Amsterdam Weesperpoor – Utert Sintraal – Arnhim, ûnderdiel fan de spoarline Amsterdam – Elten (Rhijnspoorweg), wie op inisjatyf fan de Steat oanlein tusken 1843 en 1845. Oant yn de fyftiger jierren fan de 19e iuw wiene in pear haadspoarlinen oanlein, mar neffens de lannen deromhinne wie der ûnderwilens in grutte efterstân ûntstien. Dêr wiene al grutte spoarweinetten oan it ûntstean, wylst yn Nederlân de oanlis stagnearre.

It kabinet-Rochussen tsjinne yn 1860 in wetsfoarstel yn oangeande de oanlis en eksploitaasje fan de Noard- en Suderspoarwei. Dit waard troch de Earste Keamer fersmiten, wêrnei't it kabinet foel. It kabinet waard opfolge troch it Kabinet-Van Hall-Van Heemstra dat der wol yn slagge in Spoarweiwet ta stân te bringen. Der kaam dêrtroch spoarweioanlis fan steatswegen, wylst de wize fan eksploitaasje letter by wet regele wurde soe.

De Steatsline K  waard yn eksploitaasje jûn oan de al besteande HSM. Foar de eksploitaasje fan de oare linen waard op 26 septimber 1863 yn De Haach in partikulier bedriuw oprjochte: de Maatschappij tot Exploitatie van Staatsspoorwegen, koartwei Steatsspoarwegen (SS).

## Sjoch Ek
* Standertstasjons fan de Steatsspoarwegen
Witte Molen (Sint-Niklaas)

De **Wite Mûne** (*Witte Molen*) is in wynmûne yn de Belgyske stêd Sint-Niklaas. De mûne stiet oan de *Gladiolenstraat* yn it *Priesteragiekertier*.

## Skiednis
De Wite Mûne is in stiennen bultmûne mei in achthoekige romp út 1696 en waard stifte op de grûn fan de doetiidske abdis fan de Abdij fan Roosenberg. Oarspronklik wie it in oaljemûne, dy't yn 1850 omboud waard ta in nôtmûne. Yn 1943 krige de mûne de status fan beskerme monumint.

Oant 1976 bleau de mûne jimmeroan yn partikuliere hannen. Yn dat jier naam de stêd de mûne oer. Fan 1981 oant 1982 folge in restauraasje fan de mûne. Nei dy restauraasje waard de mûne skeind troch in stoarm, mar yn 1985 folge de reparaasje.

In folgjende restauraasje waard fan 2004 oant april 2006 útfierd. By dy restauraasje waard de mûne ek wer mealree makke.

De Wite Mûne waard yn 2013 troch de Flaamske oerheid ûnderskieden mei de priis 'aktive mûne'.

## Keppeling om utens
* De Wite Mûne op de Belgyske mûnedatabase
De Hoogte (It Hegelân)

**De Hoogte** is in buorskip yn de gemeente It Hegelân. It plakje leit yn it noardwesten fan de provinsje Grinslân yn de Hoogster- of Vliedorperpolder. 

De Hoogte leit noardeastlik fan it Reitdiep, eastlik fan Sâltkamp en besuden Houwerzijl. De bebouwing fan de buorskip leit oan de Vliedorpsterweg. Earder hearde De Hoogte ta Vliedorp en hjoed-de-dei ta Houwerzijl.

## Pleatsen
De buorskip hat in oantal pleatsen. Earder wienen der trije hege terpen dêr’t dy pleatsen op stiene. De terpen binne yn de jierren 1920 hast hielendal ôfgroeven en ferkocht as terpgrûn. Fan de trije pleatsen binne der noch mar twa oer. De terp tusken beide pleatsen is net bewenne. De westlike pleats hat de namme *Westerhuis* en stie earder op in terp dy sa’n 3 meter heeg wie. De pleats datearret út 1868. De alde grêft is gruttendiels noch oanwêzich. Pleats waard yn 1895 opdield yn 2 pleatsen. Besuden fan De Hoogte waard yn 1905 pleats *Vogelenzang*, yn 1912 waard ek dizze pleats opdield yn 2 pleatsen wêrby *Aulinahoeve* ûntstie.

De eastlike pleats is *De Hoogte*. Dy pleats stie yn it eartiids op in terp fan sa’n fjouwer meter heeg. Yn dy terp binne kannefragminten en skerven út de Romeinske tiid fûn. De pleats waard yn eardere iuwen *Dijckhuijsen op Hooger Heem* en *Brongersmaheerd* neamd. Yn de Tachtichjierrige Oarloch wie dizze pleats yn 1585 ôfbaarnd. De pleats waard opnij bouwt. Yn 1860 waard in lytsere pleats ticht by de pleats *De Hoogte* kocht en yn 1873 waarden de beide pleatsen ôfbrutsen, yn 1874 waard der in nije pleats bouwt. De nije pleats waard ûntwurpen troch G. Vlaskamp. Yn 1949 baarnde de skuorren ôf en yn 1950 waarden der wer nije skuorren bouwt. De hals fan de pleats waard toen ôfbrutsen.


De Hoogte - boerderij De Hoogte met wierde.jpg|Pleats *De Hoogte*, rjochts de wier
De Hoogte - Westerhuis.jpg|Pleats *Westerhuis*, lofts de wier
De Hoogte - Aulinahoeve.jpg|Pleats *Aulinahoeve*
Sutfen (gemeente)

**Sutfen** (Nederlânsk en offisjeel: *Zutphen*) is in gemeente yn de Nederlânske provinsje Gelderlân. De haadstêd is de stêd Sutfen. De gemeente hie op  &nbsp;ynwenners (boarne: CBS) op in oerflak fan 42,93&nbsp;km².

Mei yngong fan 1 jannewaris 2005 fusearre de gemeente Warnsveld mei de gemeente Sutfen. Sût 2001 foarmet Sutfen mank mei de Gelderske gemeenten Apeldoarn, Brummen, Epe, Lochem en Voorst en de Oeriselske geme ente Dimter it gearwurkingsferbân Stêdetrijehoeke of *Cleantech-regio*. Dat regionale gearwurkingsferbân hat as doel yn 2030 enerzjyneutraal te wêzen en ûntwikkelet meiïnoar oparbeidzjend belied op fysyk (romtlike oardering, wenjen, ferkear ensfth), ekonomysk en sosjaal mêd.

## Geografy

De gemeente leit yn it noardeasten fan de provinsje Gelderlân en is part fan it gearwurkingsferbân Stêdetrijehoeke dêr't sân Gelderske en ien Oeriselske gemeente yn meiwurkje, neamd nei de trije stêden Apeldoarn, Dimter en Sutfen. De gemeente grinzget oan de gemeenten Lochem, Bronckhorst, Brummen en Voorst.

### Yndieling
De gemeente Sutfen hat de yndieling fan de stêd yn wiken feroare troch wijen gear te foegjen en oare nammen te jaan. Sa is de wyk *Noordveen* ûntstien wêrûnder de gânse noardlike stêd dêr't ûnder oaren it *Deventerwegkwartier* en *Voorsteralleekwartier* falle. Tusken it sintrum en it dorp De Hoven streamt de rivier de Isel;

;Hjoeddeistige wykyndieling:
* Sintrum
* Noordveen
* De Hoven
* Waterkwartier
* Zuidwijken
* Leesten
* Noorderhaven

;Doarpskearnen
* Warnsveld, eardere selsstannige gemeente, sûnt 1 jannewaris 2005 part fan de gemeente Sutfen, likernôch 9.000 ynwenners.

;Buorskippen
* De Hoven, doarp oan de westkant fan de Isel
* Bronsbergen, buorskip súdlik fan Sutfen op in rivierdunekompleks oan de Isel
* Warken, buorskip eastlik fan it doarp Warnsveld

## Keppeling om utens
* Webstee gemeente Sutfen
Stasjon Ynskedee

**Stasjon Ynskedee** (**Es**) is in Nederlânsk stasjon. It waard iepene op 1 july 1866; it hjoeddeiske stasjonsgebou is yn 1950 boud. It stasjon leit oan de râne fan it sintrum fan Ynskedee. It âlde stasjon stie op it plak fan it hjoeddeiske P+R parkweg, boud oan Steatsline D (Stasjon Sutfen – Stasjon Glanerbrug; iepene tusken 1865 en 1868).

## Gebou

It earste stasjongebou waard ûntwurpen troch de yngenieurs Karel Hendrik van Brederode en Louis Abraham Reuvens en iepene op 1 july 1866 har doarren foar treinreizigers. It is boud as in standertstasjon fan de Steatsspoarwegen, in stasjon fan it type Hengelo. It stasjongebou waard yn 1950 ferfongen troch in nij stasjon. Fan it âlde stasjonsgebou is allinne de trep nei it eardere gebou bewarre bleaun. 

Yn it Ynskedeeske weropbouplan fan nei 1945 waarden grutte wizigingen trochfierd yn de haadweistruktuer. Dêrtroch waard de spoarline yn westlike (Hengelooske) rjochting ophege. In nij stasjon wie sadwaande needsaaklik. Hja wiene fan miening dat it âlde Stasjonsgebou te fier bûten it sintrum fan 'e stêd lei. It nije stasjonsgebou kaam 500 meter westliker te stean op it plak fan de eardere trein remize.

Arsjitekt Schelling ûntwurp it nije stasjon. Typearjend is it brûken fan beton en alle pylders. It haadgebou is rjochte op de kopspoaren. It gebou is opset út modules fan 5,25x5,25 meter. De haadgebou is foar Schelling it belangrykste ûnderdiel fan it stasjon. Net fanwegen de hichte, mar fanwegen syn iepenheid. Dy iepenheid stimulearre er troch iepen slútstiennen te brûken. De heakfoarmige plattegrûn beakent in stasjonsplein ôf dat oarspronklik brûkt waard foar as busstasjon en taksystânplak. Yn de jierren 70 waard it busstasjon ferpleatst nei de sydkant fan it gebou, wêrtroch't de haadyngong amper mear brûkt waard om't reizgers benammen fia de sydyngong it stasjon ynrûnen.

Yn 2000 waard it stasjon yngeand ferboud. De sydyngong ferdwûn en midden yn it haadgebou waard in nije yngong makke.

## Treinferbinings
Kastiel Walburg (Sint-Niklaas)

**Kastiel Walburg** is in wetterkastiel yn de East-Flaamske stêd Sint-Niklaas.

## Skiednis
Yn 1550 krige ridder Willem fan Waelwijck fan keizer Karel V tastimming om de hearlikheden fan Van der Moeren en Willemaers gear te foegjen yn ien lien, it Hôf fan Walburg. De hearlikheid fan Van der Moeren hie al in omwâle hûs en Van Waelwijck liet dat ôfbrekke en ferfange troch it hjoeddeiske.

Yn 1553 waard de bou fan it wetterslot foltôge en Van Waelwijck ferneamde syn kastiel nei syn frou Walburgis. It eardere domein bestie út in hôf, in tún en twa reden.

Yn de 19e iuw kaam it kastiel yn it besit fan de famylje Van Naemen, dy't it ferboude. It park waard op 'e nij as in Ingelske tún oanlein.

It part waard yn 1949 troch de gemeente ûnteigene en datselde jier waard it kastiel oankocht troch de gemeente, dy't it yn 1952 iepene foar it publyk. 

Nei it ferstjerren fan boargemaster Romain De Vidts waard it park omdoopt ta Romain De Vidtspark.

It kastiel en it park waarden yn 1975 as beskerme monuminten ynskreaun.
B.R. Ambedkar

**Bhimrao Ramji Ambedkar**, better bekend as **B.R. Ambedkar** (Mhow, 14 april 1891 - New Delhi, 6 desimber 1956) wie in Yndiaask jurist, ekonoom, sosjaal wurker, sosjaal herfoarmer, politikus, skriuwer en de foaroanman fan 'e dalits (de ûnoanrekberen, lju dy't bûten it kastestelsel falle). Hy is bekend as de foarsitter fan 'e kommisje dy't de grûnwet fan Yndia opstelde. Hy tsjinne ek as earste minister fan Justysje fan it ûnôfhinklike Yndia. Hy ynspirearre de dalit-boedistyske beweging nei't er him yn 'e 1950-er jierren bekearde fan it hindoeïsme ta it boedisme út protest tsjin it oanhâldend skeinen fan 'e rjochten fan 'e dalits troch hindoes.

Nei't Ambedkar in stúdzje ôfrûne hie oan 'e Universiteit fan Bombay, studearre er ekonomy oan 'e Universeit fan Columbia yn 'e Feriene Steaten en oan 'e London School of Economics yn it Feriene Keninkryk. Hy behelle fjouwer doktoraten. Hy wie yn 'e tweintichste iuw de heechst oplate politikus fan 'e wrâld. Yn 2012 waard er yn in lanlike opinypeiling keazen as "de Grutste Ynjer".

Ambedkar spriek op foar de rjochten fan lju dy't net yn tel wiene. Hy spile in wichtige rol op it mêd fan gelikensens, sosjale rjochtfeardichheid, frouljusrjochten, rjochten fan 'e ûnderdrukten, en de ûntjouwing fan 'e demokrasy yn Yndia.

Yn 1990 waard him postúm de "Bharat Ratna" takend, de heechste boargerlike ûnderskieding fan Yndia. Hy wurdt troch syn oanhingers noch altyd eare mei de groet *jai Bhim* (letterlik: "Heil Bhim"). Der wurdt ek nei him ferwiisd mei de bynamme *Babasaheb*, dat "Respektearre Heit" betsjut.

## Keppeling om utens
* B. R. Ambedkar – English Wikipedia
* Dr Babasaheb Ambedkar: Writings and Speeches - Government of India
* Bhimrao Ramji Ambedkar - Britannica
* Ambedkar: The man behind India's constitution - BBC
Hetty Janssen

**Hetty Janssen** (Breda, 1 jannewaris 1954) is in Nederlânske politika fan de Partij fan de Arbeid (PvdA). Sûnt 2011 is sy steatelid. Sy waard yn 2019 fraksjefoarsitter fan de PvdA yn Provinsjale Steaten. Sy is no lid fan de Earste Keamer fan de Steaten-Generaal (2023).

## Libbensrin
Janssen hat har middelbere ûnderwiis ôfmakke yn 1971 op de Rijks HBS Breda, wêrnei't se Natoer - en Skiekunde oan de Ryksuniversiteit Utert studearre. Yn 1977 helle Janssen har diploma nei in doktoraaleksamen. Yn 1988 hat sy in managementoplieding dien op de Kristlike Hegeskoalle Windesheim yn Swol. 

### Wurk
Foardat se yn de polityk kaam, wurke sy as dosint natuerkunde, skiekunde, wiskunde en technyk (1976-1988). 

Janssen hat dêrnei faak direkteur west by ferskate soarchynstellingen, âldereinsoarch, hendikeptesoarch en jeugdsoarch. Fan 1988 oant 1993 wie se direkteur fan Wissesdwingermavo yn Ljouwert.  

Janssen wie ek lid fan de sintrale direksje fan de iepenbiere skoallemienskip Slauerhof en Piter Jelles (1993-2000). 

Fan 2000-2004 wie se algemien direkteur fan CBD-Fryslân, Biblioteekservice-organisaasje yn Fryslân  

En fan 2004 oant 2007 wie Janssen direksjelid fan de Ried fan Bestjoer fan *Het Poortje* te Grins en fan 2007 oant 2012 lid fan de Ried fan Bestjoer dêre. 

Yn 2010 waard se lid fan 'e ried fan bestjoer fan it behannelsintrum Woodbrookers yn Koartehimmen; dat wie Janssen oant 2012.

Fan 2012 oant 2018 wie Janssen bestjoerder/algemien direkteur fan *De Waerden*.

### Polityk
Fan 2011 ôf wie Janssen lid út namme fan de PvdA yn Provinsjale Steaten fan Fryslân en sûnt 2019 oant 2022 fraksjefoarsitter. 

Yn 2022 waard sy ynformateur yn de gemeente Súdwest-Fryslân nei de lêste gemeenteriedsferkiezingen.

Ek yn 2022 waard Janssen lid fan de betrouwenskommisje foar it op 'en nij beneamen fan de Kommissaris fan de Kening.

Yn 2021 -2022 wie Janssen lid fan de CLB-wurkgroep dy't him bûgde oer de tapassing fan de sosjaal-demokratyske wearden yn it domein fan it middenbestjoer. Dat late ta it essay *De mens terug in het middenbestuur* .

### Hjoeddeistige bestjoersfunksjes
Sûnt 2009 is Janssen  bestjoerslid fan de stichting ELF.

Sûnt 2018 is sy foarsitter fan it bestjoer fan Stichting Urgente Noden Friesland.

Sûnt 2019 is sy bestjoerslid fan de stichting Vrienden van de J.P. van den Bent stichting

### Takomst
Fan 2023 ôf sil Janssen lid wêze fan de Earste Keamer fan de Steaten-Generaal en as lid fan de kombinearre fraksje PvdA / Grien Links.

## Privee
Hetty Janssen is al mei pensjoen. Yn 1976 is se troud. Yn 1981 hat sy in famke krige. Sy hat it Syndroom fan Down. De dochter is no folwoeksen en is troud mei in man dy't ek it syndroom fan Down hat. En yn 1982 hat sy in jonge krige dy't ek troud is en twa bern hat. Oant en mei har 55e hat Janssen kuorballe. 

## Trivia
* Sjuerylid by it telefyzjeprogramma "Op weg naar een lagerhuis" (2012).
* Mentor fan it programma *[https://stemopeenvrouw.com/ Stem op een Vrouw]* (2020), dat is in stichting dy't him ynset om mear froulju yn politike funksjes te krijen.
* Hetty Janssen is yn 2023 keazen as bêste steatelid fan de ôfrûne fjouwer jier.
Victory Phoenix

**Victory Phoenix**, echte namme ûnbekend (1981), is in rêstend Amerikaansk neakenmodel en pornografysk aktrise. Hja makke har debút yn in pornografyske film yn 2008. Neffens har offisjele opjefte is se 1.68 m lang, mei in gewicht fan 52 kg en kupmaat 36E.

## Keppelings om utens
*  Biografyske gegevens fan Victory Phoenix op ''FreeOnes''
*  Biografyske gegevens fan Victory Phoenix op ''Internet Adult Film Database''
*  Biografyske gegevens fan Victory Phoenix op ''Adult Film Database''
*  Biografyske gegevens fan Victory Phoenix op ''Internet Movie Database''
Nicolaas Okma

**Nicolaas Okma** (Snits, 24 desimber 1904 - Amsterdam, 14 july 1955) wie in Nederlânske abbekaat en heechlearaar fan Frysk komôf.

Hy wie in soan fan Hendrik Okma en Catharina Oberman. Syn heit wie advokaat yn Snits en lid fan de Twadde Keamer foar de ARP. Op 10 augustus 1936 boaske er mei Paulina Geertruida Rutgers. It pear krige seis bern, in soan en fiif dochters.

Fan 1923 ôf studearre Okma teology, klassike letteren en rjochten oan de Frije Universiteit Amsterdam. Yn 1929 waard er master yn de rjochten. Hy fêstige him as advokaat yn Amsterdam. 
Yn de oarlochsjierren skreau er yn in yllegale krante, it antyrevolúsjonêre *Hou en Trou*. Hy wurke ek mei oan it yllegale blêd *[[Vrij Nederland]]*. Yn 1941 waard er arrestearre.
Hy siet 9 moanne finzen yn it Oranjehotel yn Scheveningen. Fan 1943 ôf siet er ynternearre yn kamp Sint-Michielsgestel, dêr wie er ien fan de Heeren Zeventien. Hjir wurke er ek oan syn dissertaasje *Misbruik van recht*. 
Nei in feroardieling folge noch in straf yn in finzenis yn Kleef yn Dútslân. Yn augustus 1944 siet syn straf derop en waard er frijlitten.
Koaterhuzen

**Koaterhuzen** wie in buorskip dy’t ta de himrik fan Wierum hearde. It lei noardeastlik fan Ternaard, súdwestlik fan Wierum en besuden de Waadsee. De bebouwing fan de buorskip lei oan de Koaterhústerwei.
Lochum

**Lochum** is in plak yn 'e Dútske dielsteat Rynlân-Palts yn 'e Westerwaldkreis. Lochum telt likernôch 310 ynwenners (2023).

## Bestjoer
It plak is in *[[Ortsgemeinde]]* en makket diel út fan 'e ferbânsgemeente Hachenburg.
Stavelot

**Stavelot** (Nederlânsk; Dútsk: *Stablo*, Waalsk: *Ståvleu*) is in stêd oan de Amblève yn de Belgyske provinsje Luik. De stêd telt sa’n 7.169 ynwenners. It leit 350 meter boppe de seespegel.

Fiif kilometer noardeastlik fan it stêdsje leit it sirkwy Spa-Francorchamps.
Noard (Israel)

It distrikt **Noard** (Hebriuwsk: מחוז הצפון, *Mechoz haTzafon*) is ien fan de seis distrikten fan Israel. De haadstêd is Nazaret. It distrikt Noard hat likernôch 1.401.300 ynwenners.

Distrikt noard grinzget oan Libanon, Syrje, Jordaanje en it Westjordaanlân. De Mar fan Tibearias heart ek by it distrikt en ek it grutste diel fan Galileä. Yn it noardwesten leit de kustline fan de Middellânske See mei de alde havenstêd Akko. De Golanhichte, in beset gebiet dat ta Syrje heart, wurdt sûnt 1981 bestjoerd as in soarte fan subdistrikt fan it distrikt Noard. De Israelyske anneksaasje fan it gebiet wurdt lykwols allinne mar troch de Feriene Steaten erkend en troch gjin inkeld oar lân.

It distrikt Noard bestiet benammen út heuvels fan om de 600 meter heech. De Golanhichte leit op ûngefear 1000 meter boppe seenivo.

Fan de ynwenners is 44,2% joadsk, 37,4% moslim, 7,8% druzysk en 7,4% kristlik.
Stasjon Assen

**Stasjon Assen** (**Asn**) is it spoarweistasjon fan Assen en waard iepene yn 1870 oan de Steatsline C (Meppel - Grins). Yn de Drintske haadstêd is yn 2018 it tredde stasjonsgebou sûnt 1870 iepene. Fan 1905 oant 1947 wie der ek persoaneferfier oer de spoarline nei Stadskanaal. Dy line is yn 1977 opbrutsen. 

## Gebou

It earste stasjon waard ûntwurpen troch de yngenieurs Karel Hendrik van Brederode en Louis Abraham Reuvens en iepene op 1 maaie 1870 syn doarren foar treinreizgers. It is boud as in standertstasjon fan de Steatsspoarwegen, in stasjon fan it type Hoogezand.

Tusken stasjon Assen en it eardere stasjon Vries-Súdlaren stiet in baanwachterswenning bylâns it spoar dy't yn 1869 boud waard.

Yn april 1988 waard it earste stasjonsgebou sloopt en ferfongen troch nijbou, ûntwurpen troch de arsjitekt Rob Steenhuis. It stasjon hie in bewekke en ûnbewaakte fytsestalling, in fytsferhier en ferhier fan OV-fytsen, in blommeferkeap, in lytse yt- en drinkgelegenheid en in lytse krûdenierswinkel. Yn 2009 waard de fytsestalling fergrutte, dêrtroch waard in probleem fan ferkeard stalde fytsen foar it grutste part oplost. 

It stasjonsgebou út 1989 waard yn febrewaris 2016 sloopt. De bou fan it nije stasjonsgebou begûn yn 2017, in jier letter op 14 maaie 2018 waard it nije stasjonsgebou iepene. Yn novimber fan 2018 waard it hiele projekt klear en fûn de offisjele, grutte iepening fan it stasjonsgebiet yn Assen plak. De fytsestalling fan it stasjon is tenei ûnder de grûn te finen.

## Treinferbinings
Tobias Lewenstein

**Tobias Tuvia Lewenstein** (Paramaribo, 26 novimber 1863 - Montreux, 22 oktober 1952) wie in opperrabbyn fan Joadske mienskippen yn Nederlân, Denemark en Switserlân oan de ein fan de 19e en it begjin fan de 20e iuw.

## Libben en wurk
Hy waard berne yn Paramaribo, Suriname, as soan fan Mozes Judah Lewenstein (1829-1864) en Francisca Fransje Fradche Koetser (b. 1839). Syn heit wie opperrabbyn fan Paramaribo. Nei de dea fan syn heit yn 1864 gie it gesin Lewenstein werom nei Leien yn Nederlân om by de suster en omke fan syn mem te wenjen. De húshâlding ferhuze letter nei Amsterdam, dêr't Lewenstein syn rabbinale stúdzje begûn oan it *[[Nederlands Israëlietisch Seminarium]]* foardat er studearje soe oan it *Hildesheimer Rabbinerseminar zu [[Berlyn|Berlin]]* en dêrnei promovearre oan de Universiteit fan Halle yn Dútslân. Yn 1895 kaam er werom nei Nederlân om as opperrabbyn fan de Joadske gemeente Ljouwert te tsjinjen en dêrnei, yn 1899, waard er opperrabbyn yn De Haach.

Op 1 maaie 1903 waard er troch de Kopenhaachske Mienskip fan it Mozaysk Leauwe keazen om David Simone op te folgjen as opperrabbyn fan Denemarken. Oer syn amtstermyn wie striderij fanwegen syn ferset tsjin ûnder oaren it ynterreligieuze houlik, it tastean fan bekearing fan út joadske heiten en net-joadske memmen berne bern, en dielnimming oan in Deenske oekumenyske nasjonale gebedsdei. Hy waard op 18 jannewaris 1910 út syn funksje set. Omdat it kontrakt fan Lewenstein sei dat de posysje in libbenslange oanstelling wie, late syn ûntslach ta in juridyske striid dy't úteinlik by it Deenske Heechgerjochtshof bedarre. Uteinlik waard Lewenstein yn 1912 80.000 DKK (gelyk oan 4.262.937 DKK yn 2007) takend.

Yn 1912 waard Lewenstein opperrabbyn fan de *Israelitische Religionsgesellschaft Zürich* (IRGZ), in ortodokse mienskip yn Zürich, Switserlân, dy 't him yn 1898 ôfsplitst hie fan de *Israelitische Cultusgemeinde*-mienskip. Hy bleau dêr opperrabbyn oant 1940. Fan 1919 oant 1923 wie er ek presidint fan *Wrâld Agudath Israel*. Yn 1945 kaam er in skoft werom nei De Haach om de Nederlânske Joadske mienskip te helpen by de weropbou nei de Twadde Wrâldoarloch.

Yn 1895 boaske Lewenstein mei Flora Frumet Møller (1873–1945), dochter fan Alexander Møller en Therese Telzche Heymann.
Westerdijkshorn

**Westerdijkshorn** (Nederlânsk en offisjeel; Grinslânsk: *Diekshörn*) is in plak dat yn de gemeente It Hegelân leit. Westerdijkshorn leit noardwestlik fan Bedum en súdwestlik fan Onderdendam.

Der stie in oantal huzen wn pleatsen. It plak te werkennen oan de eardere begraafplak mei karakteristike toer.

## Skiednis
It plak is ûntstien op it plak wêr’t de Wolddijk in hast rjochte hoeke makket. De namme is hjir dan ek in ferwizing nei: *horn* betsjut hoeke. Ek oan de eastside fan Innersdijken, it gebied wêr omhinne de Wolddijk leit, is der noch in *Dijkshorn*, dêrom de *Wester* foar de namme fan it plak.
Lisserbroek

**Lisserbroek** is in doarp dat yn de gemeente Haarlimmermar leit. Lisserbroek leit yn it súdwesten fan de provinsje Noard-Hollân. Yn 2021 hie it doarp sa’n 3.435 ynwenners. Lisserbroek leit noardwestlik fan Abbenes, eastlik fan Lisse, westlik fan Nieuw-Vennep en besuden Hillegom.

De namme is ôflaat fan *het broeck van Lisse*, dat de sompe fan Lisse betsjut. Histoarysk kloppet dit omdat Lisserbroek oan de râne fan de Haarlimmermar leit. It hat nea permanint ûnder wetter stien, mar wol sa no en dan. De strjitte Turfspoor rint lâns de râne fan dizze alde sompe. Dy sompe foarme foar de ynpoldering fan de Haarlimmermar it eastlike diel fan de Lisserbroekpolder.

Der binne yn it doarp twa foarmen fan bebouwing te finen. De kearnbebouwing yn it sintrum en de lintbebouwing lâns de dyk fan de Ringfeart.

Nei de ynpoldering fan de Haarlimmermar is it doarpke stifte troch turf turfstekkers, wêrnei't it stadichoan groeide.

It meast wurk is yn de agraryske sektor. Benammen plante- en blomkwekers binne hjir te finen.

## Iepenbiere foarsjenningen
* Frijwillige brânwacht
* Roamsk-Katolike basisskoalle De Reiger
* Iepenbiere basiskoalle De Zilvermeeuw
* Doarpshûs De Meerkoet
* Jongeren Ontmoetings Plek (JOP) op it doarpsplein
* Basketbalfjild
* Boarterstún
* Skatebaan
* Follybalbaan

## Keppeling om utens
* Stichting Dorpsraad Lisserbroek
Karel Hendrik van Brederode

**Karel Hendrik van Brederode** (Haarlim, 11 desimber 1827 – Dimter, 19 septimber 1897) wie in Nederlânske yngenieur, dy't bekend is as de arsjitekt fan in grut tal treinstasjons yn Nederlân yn de perioade 1860 oant 1890.

## Wurkpaad
Van Brederode wurke an 1843 oant 1853 foar de *Hollandsche IJzeren Spoorweg-Maatschappij* (HIJSM) en fan 1860 oant 1880 foar de Steatsspoarwegen, dêr't er ferantwurdlik wie foar it ûntwerp fan de Standertstasjons, ek bekend as Wettersteatstasjons om't se troch de oerheidstsjinst Rykswettersteat boud waarden. Yn 1882 waard er direkteur fan de *Koninklijke Nederlandsche Locaalspoorweg-Maatschappij* (KNLS), dy't spoarlinen oanlei en eksploitearre yn Gelderlân en Oerisel, en sadwaande ferantwurdlik foar de oanlis fan stasjons fan it Standerttype KNLS. Fan 1890 ôf wie er kommissaris fan de KNLS. De measte fan de stasjons binne ôfbrutsen.

Inkelde fan de noch besteande oan Van Brederode taskreaune Steatsspoar-stasjons hawwe de status fan ryksmonumint:
* Stasjon Harns (1863)
* Stasjon Ljouwert (1863)
* Stasjon Hout (1868)
* Stasjon Scheemda (yn Eexta) (1868)
* Stasjon Vught (1868)
* Stasjon Wolvegea (1868)
* Stasjon Arnemuiden (1872)

of gemeentlik monumint:
* Stasjon Goor  (1865)
* Station Laren (Gld) (1865)
* Stasjon Holten (1888) 
* Stasjon Rijssen (1888)

## Wurk
Kar út:

Leeuwarden station in 2006.jpg|Stasjon Ljouwert
Arnemuiden1.jpg|Stasjon Arnemuiden
Stationsgebouw Beekbergen.jpg|Stasjon Beekbergen (KNLS)
Station Heerhugowaard (18349011701).jpg|Stasjon Heerhugowaard (om 1880)
Exterieur OVERZICHT VOORGEVEL - Echt - 20295481 - RCE.jpg|Stasjon Echt (1986)
Station Velp; circa 1906.jpg|Stasjon Velp (± 1906)
Stationsplein Roermond.jpg|Stasjon Roermond (2015)
Station Swalmen 05-2009.JPG|Stasjon Swalmen (2009)
Station Kapelle-Biezelinge.jpg|Stasjon Kapelle-Biezelinge (2010)
Station Kruiningen-Yerseke 2008.JPG|Stasjon Kruiningen-Yerseke (2008)


## Sjoch ek
* Standertstasjons fan de Steatsspoarwegen
Kontribúsje Seediken fan East-Dongeradiel

**Kontribúsje Seediken fan East-Dongeradiel** wie in dykwetterskip yn it noarden fan de gemeente East-Dongeradiel (no it noardeasten fan Noardeast-Fryslân). It wetterskip bestie fan 1719 oant 1963. It wurkmêd fan Kontribúsje Seedyken fan East-Dongeradiel falt no ûnder it Wetterskip Fryslân.

## Sjoch ek

* Wetterskip De Eanjumer- en Ljussenserpolder
* Ingwierrumer Polder
* Kontribúsje Seediken fan West-Dongeradiel
Kontribúsje Seediken fan West-Dongeradiel

**Kontribúsje Seediken fan West-Dongeradiel** wie it dykwetterskip yn 'e eardere gemeente West-Dongeradiel (no it middennoarden fan Noardeast-Fryslân). It wetterskip bestie fan 1696 oant 1963. It wurkmêd fan it eardere wetterskip falt no ûnder it Wetterskip Fryslân.

## Sjoch ek

* West-Holwerter Polder
* East-Holwerter Polder
* Ternaarder Polder
* Kontribúsje Seediken fan East-Dongeradiel
Janke Goslinga

**Janke Goslinga** (Tilburch, 18 desimber 1884 – Ljouwert, 7 july 1969) wie in frou dy't har gewelddiedige oarehelte Jan Wiebenga fermoarde.

## Libben
### Komôf en bernetiid
Janke Goslinga waard berne yn Tilburch as de dochter fan Uilkje Goslinga en David Adrianus van der Weide. Doe't se seis jier âld wie, ferhuze se mei har mem nei Ljouwert, dêr't Uilkje mei in alkoholistyske gemeentereiniger op 'e nij troude. Der kamen sa folle healbruorren en -susters fan dat Janke de tel kwytrekke. Op jonge jierren gie se al net folle nei skoalle en moast se thús wurkje, letter waard se tsjinstfaam. Janke har mem ferstoar doe 't Janke sechstjin jier âld wie; doe waard se út 'e hûs set troch har styfheit. Dêrnei wenne se by har omke en fâd yn oant se achttjin jier wie.

### Houlik en gesin
Janke Goslinga troude mei Jan Wiebenga, dy't wurk hie yn de Dútske minen, en al rillegau krige se har earste bern, Brita Christina. Letter krige se in twadde bern, Uilkje. Jan tocht dat it bern net fan him wie, dat hy stjoerde Janke nei Ljouwert, dêr't hja har bern fersoarge. Letter krige se noch njoggen bern, dêr't mar seis fan folwoeksen waarden. 

### Moard
Janke Goslinga har man Jan waard hieltyd gewelddiediger foar har en har bern oer, dat Janke stiel in tube rottegif dat se yn syn iten en drinken bemong. Dêr waard er úteinlik siik fan. Se stoppe in bûsdoek mei ammoania yn syn gesicht, sadat er it bestoar. De húsdokter en de begraffenisûndernimmer giene yn 't earstoan út fan in natuerlike dea. Lykwols kaam nei in anonime tip de moard út, wêrnei't Janke feroardiele waard ta acht jier finzenisstraf mei ôftrek fan foararrest.

### Lettere jierren en ferstjerren
Letter wertroude Janke mei in Piet Bruins. Se kaam yn 1969 te ferstjerren yn 'e âlderdom fan 84 jier. 

## Keppelings om utens
*Janke Gosliga yn it ''Vrouwenlexicon''
Ternaarder Polder

De **Ternaarder Polder** is in polder en wie in dykwetterskip yn de Fryske gemeente Noardeast-Fryslân. It wetterskip bestie fan 1750 oant 1962. It wurkgebiet fan it eardere wetterskip falt no ûnder it Wetterskip Fryslân.

Yn de polder leit ek in einekoai.
Ofbyld:Eendenkooi ten noorden van Visbuurt - Ternaard - 20207722 - RCE.jpg|Einekoai yn de Ternaarder Polder yn it jier 1982.


## Sjoch ek
* West-Holwerter Polder
* East-Holwerter Polder
Wetterskipshûs (Wierum)

It **Wetterskipshûs** yn Wierum is in eardere skipperswenning en herberch. It gebou is sûnt 1918 yn it besit fan in wetterskip.

## Skiednis
It gebou is wierskynlik yn 1832 boud yn opdracht fan skipper Andries Davids Vellema (1796-1851). Andries Davids Vellema waard berne yn Holwert en wenne op It Amelân. Dizze skipper en syn frou Ynske Hendriks van der Geest (1789-1873) wiene ek gasthear en gastfrou fan in herberch op It Amelân. Oft se it gebou ek sels brûkt ha as herberch is net dúdlik, wol is dúdlik dat it gebou foar 1918 as herberch brûkt waard. Yn 1918 waard it gebou ferkocht oan it wetterskip Kontribúsje Seediken fan East-Dongeradiel, dy it yn 1919 ferbouwden tot wetterskipshûs. Yn dat jier waard ek de dakkapel der boppe op boud. Yn 1920 en yn 1959 fûn der in ferbouwing pleats. Oan it plafond fan de bestjoerskeamer is in wynrjochtingynstallaasje, dy't ferbûn is mei de wynwizer op it dak.

It gebou is no in kantoar fan it Wetterskip Fryslân. It gebouw is erkend as ryksmonumint. It is fierwei it grutste gebouw yn Wierum. De oare huzen binne benammen fiskershuzen.
Piledriver

"**Piledriver**" of "**pile driver**" hat yn de Wikipedy ferskate betsjuttings:

**pile driver*, soms ek stavere as *piledriver*, it Ingelske wurd foar "heimasine"
*piledriver (showwrakseljen), in beneaming foar in maneuver út it showwrakseljen
**piledriver*, de Ingelske beneaming foar de heipealhâlding, in sekshâlding
*Piledriver (band), in Kanadeeske heavy metal-band
*''Piledriver'' (album), in album fan Status Quo út 1972
***, in album produsearre troch de World Wrestling Federation yn 1987
*Piledriver (personaazje), in supersmjunt út 'e strips fan Marvel Comics
Heipealhâlding

De **heipealhâlding**, ek wol bekend ûnder de Ingelske beneaming **piledriverhâlding**, is in sekshâlding dy't ferneamd is nei de rjocht omleech geande beweging fan in heipeal dy't troch in heimasine yn 'e grûn slein wurdt. By dizze posysje giet de frou op 'e rêch op 'e flier of op bêd lizzen om dan de skonken oer de holle hinne te bûgen, sadat de it efterwurk los komt fan 'e grûn of it bêd en úteinlik rjocht omheech wiist. Dizze lichemshâlding is makliker te behâlden as men earne mei de ûnderrêch tsjinoan leit, lykas in kjessen. De man giet oer syn partner hinne stean en lit him sakje oant er har rjocht omleech penetrearje kin. 

Ornaris wiist de foarkant fan it lichem fan 'e man deselde rjochting út as dêr't de holle fan 'e frou hinne leit, sadat de beide sekspartners ûnder it hawwen fan seks eachkontakt meitsje kinne. It is ek mooglik om 'e heipealhâlding te brûken wylst de man mei de rêch nei it gesicht fan 'e frou ta stiet. De heipealhâlding kin brûkt wurde foar sawol faginale seks as anale seks. De sekspartners hoege gjin man en frou te wêzen, mar kinne ek twa homoseksuele manlju wêze. It is wol in sekshâlding foar lju mei ûnderfining dy't ek oer in beskate linigens beskikke, mei't it foar beide sekspartners ynspannend is om op dizze manear seksuele mienskip te hawwen. Dat jildt fral foar de ûntfangende partner, dy't slim beheind is yn lichemsbeweging en sykheljen trochdat sy of hy suver dûbelteard leit.

## Sjoch ek
*sekshâlding
Zonnebeke

**Zonnebeke** is in Belgyske gemeente yn it súdwesten fan de provinsje West-Flaanderen. De krite stiet ek bekend as de Westhoeke. De gemeente bestiet njonken Zonnebeke sels út noch fjouwer dielgemeenten: Beselare, Geluveld, Passendale, Zandvoorde. De gemeente hat goed 12.500 ynwenners. Yn it lokale Flaamsk hjit de gemeente *Zunnebeke*.12.653 inwoners (op 1 januari 2023),

## Skiednis
De namme Zonnebeke komt fan Sinnebeche. De earste fermelding fan Sinnebeche datearret fan om 1072 hinne. Dat stiet yn in oarkonde fan biskop Drogo út Terwaan, weryn't dy in kastlein út iper freget om in kapittel fan trije koarhearen te foarmjen en te ûnderhâlden yn in al besteande parochytserke. Sa ûntstie in kleaster, dat letter de ynfloedrike Augustynske abdij Zonnebeke waard. In eintsje fierderop ûntstie ek in benediktynske nonnemienskip, de Abdij fan Nonnenbos. Oan 'e ein fan 'e 16e iuw waarden de nonnen ferdreaun nei Ieper, wylst de abdij it folhold oant de Frânske Republyk yn 1797 alle tsjerkebesit yn beslach naam en ferkocht. De bewenners fan it kleaster waarden ferballe. 

De krite om en yn Zonnebeke wie yn 'e Earste Wrâldkriich it toaniel fan slimme fjildslaggen. Yn maaie 1915 folge de besetting fan Zonnebeke troch de Dútsers en yn septimber 1917 namen de Britten Zonnebeke wer yn. Yn april 1918 oermasteren de Dútsers Zonnebeke nochris oant hja it op 28 septimber 1918 definityf wer opjaan moasten. It Tyne Cot Cemetery yn de dielgemeente Passendale is it grutste Britske militêre begraafplak fan 'e wrâld. Under de Us-Leaffrouwetsjerke fan Zonnebeke leit in ûndergrûnsk skûlplak foar de Britske soldaten yn 'e Earste Wrâldkriich, dat bekend stiet as de *Zonnebeke Church Dugout*. Fan Zonnebeke bleau gjin stien op de oare oer.

It wie net wis oft Zonnebeke nei de Earste Wrâldkriich wer opboud wurde soe, mar mei stipe fan it Belgyske regear waard der dochs mei weropbou útein set. Dêryn spile de arsjitekt Huib Hoste in wichtige rol, alhoewol't syn modernisme op tefolle wjerstân stjitte om al syn plannen út te fieren. Hy realisearre úteinlik de Us Leaffroutsjerke, de doetiidske gemeenteskoalle, de pastorije en in rige huzen yn de Roeselarestrjitte. Arsjitekt Antoon Dujardijn út Brugge ûntwurp it gemeentehûs, dat sûnt in soad fernijings ûndergien hat troch û.o. ferbouwings yn 1975 en 1994 en de tafoeging fan in tagong mei resepsje yn 2011.

## Namme
Zonnebeke of Sinnebeche betsjut safolle as wetterstream.

## Yndieling
Njonken Zonnebeke bestiet de gemeente út de dielgemeenten Beselare, Geluveld en Zandvoorde en Passchendaele. Fierder lizze der noch in pear buorskippen lykas Molenaarelst, Broodseinde en Frezenberg.

## Musea
* Memorial Museum Passchendaele 1917
* Tsiismuseum De Oude Kaasmakerij

## Oantinkens Earste Wrâldkriich
* Tyne Cot Memorial, Britsk militêr begraafplak
* Buttes New British Cemetery Memorial, Britsk militêr begraafplak
GNU

**GNU** is in projekt dat as doel hat in bestjoeringssysteem te meitsjen dat folslein bestiet út frije software. It projekt is oprjochte yn it jier 1983 troch Richard Stallman. Hjoed-de-dei wurdt it foaral brûkt yn kombinaasje mei de Linux-kearn om as in kompleet bestjoeringssysteem te tsjinjen.
List fan spoarstasjons yn Amsterdam

Dit is in List fan **spoarstasjons yn Amsterdam**, yn dizze list binne allinne de offisjele stasjons opnaam de stopplakken en halteplakken binne net meirekkene.
It earste spoarstasjon fan Amsterdam wie it earste stasjonsgebou fan Nederlân, It stasjon stie offisjeel net yn Amsterdam, mar yn de doetiidske gemeente Sloten. It stasjon hat nea in ôfkoarting fan de namme hân en stiet op de posysjekaart ûnder de list oanjûn mei *1e*. Ek it Stasjon Skiphol Airport stiet offisjeel net yn Amsterdam, mar is al meinaam yn dizze list.

## List fan spoarstasjons

Opmerkingen:
*Stasjon d'Eenhonderd Roe, stiet oanjûn mei 1e op de kaart.
*Stasjon Willemspoarte, stiet oanjûn mei 2e op de kaart.
*Stasjon Amsterdam Oosterdok stiet oanjûn mei 3e op de kaart.
*Stasjon Amsterdam Westerdok stiet oanjûn mei 4e op de kaart.
GNU Emacs

**GNU Emacs** (ek wol simpelwei: **Emacs**) is in tekstbewurker dy't ûntwikkele wurdt ûnder it GNU-projekt. It is skreaun yn de programmeartalen C en Emacs Lisp, in taal út de Lisp-famylje. It stiet benammen bekend om syn útwreidberens mei Emacs Lisp-koade.
Stasjon Rheden

**Stasjon Rheden** is in spoarweistasjon yn it Gelderske Rheden oan de Steatsline A tusken Arnhim en Ljouwert. It stasjon waard iepene yn 1882 en op 2 oktober 1927 waard it sletten. Op 18 maaie 1952 waard it weriepene as ferfanging fan stasjon De Steeg. De perrons lizze oan wjerskanten fan de oerwei mei de Groenestrjitte yn in saneamde bajonetlizzing.

## Gebou

It troch arsjitekt Koen van der Gaast ûntwurpen stasjonsgebou út 1952 stie by de oerwei op it perron rjochting Sutfen. It wie in ienfâldich rjochthoekich gebou mei loketten, in bagaazjepot en in fytsestalling. De treinreizger koe it stasjonsgebou net binnen komme, mar waard wat beskerme tsjin de waarsynfloeden troch in grutte luifel. Al rap die bliken dat de ynpannige fytsestalling te lyts wie en der waard begjin jierren sechtich in nije stalling boud yn it ferlingde fan it stasjonsgebou. De âlde fytsestalling waard ferboud ta oerdutsen wachtromte. Yn 1969 waard it loket sletten en it gebou ferhierd oan in drukkerij. De reizger moast in kaartsje keapje yn 'e trein. Yn de jierren tachtich waard it loket wer iepensteld, mar yn 1997 definityf sletten en ferfongen troch in kaartautomaat. It stasjonsgebou is yn desimber 2007 diels ôfbrutsen. It part fan de eardere fytsestalling is stean bleaun en wurdt brûkt troch in fytsehanneler.

## Frachtstasjon
Rheden koe ek in eigen frachtstasjon, *Rheden GE*. Dit lei in lyts stikje foarby it reizgersstasjon yn de rjochting fan Dieren. Der bestiene hjir bedriuwsoanslutings nei de fabriken fan de Meteoor (betonprodukten), Thomassen (motoaren) en Hermes (stiel). It frachtstasjon is yn 1984 sletten.

## Treinferbinings
The Golden Compass

**The Golden Compass*, de titel yn 'e Feriene Steaten, Kanada en guon oare lannen en territoaria fan *[[Northern Lights (roman fan Philip Pullman)|*Northern Lights]]*, in fantasyroman foar bern fan Philip Pullman út 1995, en it earste diel 'e romansearje *His Dark Materials* (yn Nederlân útbrocht as *Het Noorderlicht*)
*[[The Golden Compass (film)|*The Golden Compass* (film)]], in Amerikaansk-Britske film út 2007, basearre op dy roman 
*[[The Golden Compass (fideospultsje)|*The Golden Compass'' (fideospultsje)]], in fideospultsje út 2007, basearre op 'e ferfilming
James Howard (wiskundige)

**James P. Howard II** (Dayton, 1979) is in Amerikaansk wiskundige by it Johns Hopkins Applied Physics Laboratory, dêr't er wurket as in datawittenskipper en statistikus.

## Iere libben

Howard waard yn 1979 berne yn Dayton yn Ohio en gie nei skoallen yn súdwesten fan dy Amerikaanske steat. Hy behelle yn 2014 syn doktoraat yn iepenbier belied oan 'e Universiteit fan Marylân, Baltimore County. Syn ûndersyk rjochte him op de ekonomyske kosten fan it National Flood Insurance Program.

## Karriêre
Howard is in wittenskipsman by it Johns Hopkins Applied Physics Laboratory, dêr't syn wurk him rjochtet op datawittenskippen. Dêrneist hat er lieding jûn oan ûndersykprojekten oer blockchain, augmented reality, en folkssûnens. Howard ûnderhâldt ek de R-package-*phonics* foar fonetyske staveringen yn 'e programmeartaal R. 

Howard is yn 2011 tafoege oan de Hof fan Berop foar Howard County, dêr't er dielnommen hat oan in tal kontroversjele lângebrûksbesluten. Dêrneist is Howard sûnt 2006 lid fan de Definsjemacht fan Marylân, dêr't er fungearre hat as haad ynfomaasjemanagement. Hy wie ek lid fan de Howard County Charter Review Commission yn 2019 en rette feroaringen oan om ôfgrinzing fan kiesdistrikten ûnôfhinklik te meitsjen en it proses sa te isolearjen fan politike ynfloed. Howard wie yn 2018 kandidaat foar it Hûs fan Offurdigen fan Marylân en ek foar ôffurdige foar Elizabeth Warren foar de Demokratyske Nasjonale Konvinsje fan 2020.

## Underskiedings

* Lid fan 'e British Computer Society

## Keppelings om utens
 * Official website
* Campaign website
Wêz Handich

**SV Wêz Handich** is in kuorbal- en tennisferiening út De Rottefalle, gemeente Smellingerlân, Fryslân.

## Skiednis
Yn 1925 waard der in kuorbalklup oprjochte yn De Rottefalle. Nei dat kuorbal sjoen wie yn Aldegea, moast dat ek yn De Rottefalle te beoefenjen wêze. De klup krige de namme: "Wêz Handich". Dit wie in idee fan Wytske Atsma. Earst waar der kuorballe yn in greilân fan de famylje Atsma, want der wie fierder gjin plak. Eartiids wienen der sels twa kuorbalferieningen yn De Rottefalle: KC Wêz Handich (snein) en CKV DIO (saterdei). 

Yn 1928 waard Wêz Handich opheve. Op 1 maaie 1930, twa jier letter waard Wêz Handich wer op 'e nij oprjochte. De klup hie eartiids hichtepunten en djiptepunten. Ien fan de grutste hichtepunten fan Wêz Handich wie dat se eartiids KNKB 1e klasse spile hawwe. Dit wie yn dy tiid it heechste nivo dat helber wie yn Nederlân. Yn 1967 kaam der in kuorbalfjild yn it doarp en yn 1980 kaam der in fuotbalfjild by.

## Algemien
De feriening is oprjochte op 1 maaie 1930 as kuorbalferiening. Letter kaam der in, yn 'e tuskentiid net mear besteande gymnastykferiening by; dizze waard yn 1969 útbreide mei in ôfdieling follybal (follybalferiening Wêz Handich). Yn 1994 waard de tennisferiening oprjochte; dizze is net oansletten by de KNTLB. Thúsbasis fan Wêz Handich is it sportkompleks . Yn de seal wurdt der spile yn de Dúnoardhal, yn De Houtigehage. Al in pear jier hat de klup in goeie gearwurking mei KF DOW út Eastermar. Sûnt 2021 hat Wêz Handich/DOW besletten ek gear te wurkjen mei KV TFS út De Kompenije. 

## Kuorbal
Sûnt 2009 hat de kuorbalôfdieling in gearwurking mei buertferiening DOW út Eastermar. Sûnt 2021 is TFS hjirre by kaam. 

It earste team spilet sawol op it fjild as yn de seal 1e klasse. Yn it fjildseizoen 2017-2018 degradearre Wêz Handich/DOW nei de 2e klasse mar yn it seizoen dêrnei (2018-2019) waard de klup kampioen en promovearre wer nei de 1e klasse. Yn it sealseizoen fan 2021-2022 promovearre de feriening hast nei de oergongsklasse, wylst op it fjild wer degradaasje behelle wie. Wêz Handich hat 6 kompetative teams, 4 reakreative teams en in oantal jeugdteam. De A1 fan Wêz Handich spilet A-junioren 2e klasse.

## Webstee
* Webstee Wêz Handich
Parseburo

In **parseburo**, ek **parse-agintskip**, **nijsagintskip**, **parsetsjinst** of **nijstsjinst** neamd, is in bedriuw dat kranten, tydskriften, radiostjoerders, tillefyzjestjoerders en oare media (ornaris) op deistige basis fan nasjonaal en ynternasjonaal nijs foarsjocht. Om't it foar de measte media-organisaasjes finansjeel net útkin om yn elts lân in korrespondint te hawwen, meitsje se gebrûk fan ien of mear parseburo's. In media-organisaasje moat dêrfoar lid wurde fan it oangeande parseburo, wêrnei't dat yn in konstante stream nijs oanleveret. 

Hoewol't der hûnderten parseburo's besteane, binne der mar trije sa grut dat se yn frijwol alle lannen en territoaria fan 'e wrâld korrespondinten hawwe. Dat binne Associated Press (AP) út 'e Feriene Steaten, Reuters út it Feriene Keninkryk en Agence France Presse (AFP) út Frankryk. Oare bekende parseburo's binne United Press International (UPI) en Bloomberg News út 'e Feriene Steaten, Interfaks en ITAR-TASS út Ruslân, Xinhua út Sina, Deutsche Presse-Agentur (DPA) út Dútslân en Inter Press Service (IPS) út Itaalje.

Yn Nederlân binne trije parseburo's aktyf:
*Algemeen Nederlands Persbureau (ANP), oprjochte yn 1934
*Nieuwsbank, ek bekend as Interactief Nederlands Persbureau (INP), oprjochte yn 1996
*Novum Nieuws, oprjochte yn 1999
In fjirde Nederlânsk parsebureau, Geassocieerde Pers Diensten (GPD) hold per 1&nbsp;jannewaris 2013 op te bestean.
Klaai-animaasje

**Klaai-animaasje** of **claymation** is in foarm fan stop-motion, dêr't it stopte beweech dien wurdt troch klaai of soks tusken de bylden fan foarm te feroarjen.